﻿REKRUTTERINGSPLAN OPPDAL IL FOTBALL

1. Planlegging/Innsalg
2. Oppstarts-/rekrutteringsdag
3. Oppfølging av nye årskull i oppstartsår

Målsettinger og forutsetninger for rekrutteringsplanen.

• Tydeliggjøre at «klubben er sjef» fra dag 1 (foreldremøte).
• Ta hensyn til NFF’s visjon om «Fotball for alle - glede, drømmer og fellesskap».
• Klubben ønsker å rekruttere ALLE barn uavhengig av funksjonsevne, kulturell bakgrunn, etnisitet og betalingsevne.
• Klubben har som mål at det skal være egne jente og guttelag (skal skape sine egne gode miljø).
• Klubben skal sette seg et måltall for hvor stor andel gutter og jenter som starter opp med fotball hvert år.
• Klubben skal ha en egen rekrutteringsansvarlig som er registrert i FIKS.
• Rekrutteringsansvarlig skal kjenne til klubbens visjoner, verdier og målsettinger i barnefotballen.


1. PLANLEGGING/INNSALG

Invitere til foreldremøte medio juni der rekrutteringsansvarlig informerer om NFF’s visjoner og klubbens visjoner, verdier og målsettinger i barnefotballen.
Det er også mål om å få etablert roller i og rundt laget (lagledere, trenere, sosialansvarlige osv.) Å få med kvinner i trenerteamene er viktig.
Det vil også bli informert om at klubben setter krav til at alle som skal lede ei gruppe med barn, skal gjennomføre Grasrottrenerkurs del 1 (6-7 år). Klubben betaler for dette.
En årlig «fotballskole «for 6-9 åringene vil også bli arrangert i september (MINI-TINE).

Invitasjonen kan sendes ut gjennom følgende kanaler:

• Klubbens hjemmeside
• Klubbens Facebook side (OIL Fotball)
• Infoskriv til barnehagene på epost, etter avtale når de er villige til å videresende invitasjon til foreldre til 6-åringer (til alle kretser i bygda).
• Annonse i lokalavis.
• Henge opp invitasjon ved klubbens anlegg.

2. OPPSTART-/REKRUTTERINGSDAG

• Infoskriv til foreldre/barn om oppstarts dag (uken etter skolestart) gjennom skolene (alle kretser) etter avtale med klasseforstander.
• Rekrutteringsansvarlig viser og gjennomfører oppstarts treningen med hjelp av foreldretrenere. (Ferdig laget økt som trenerne kan bruke hele høsten. De 4 aktivitetskategoriene skal være med)
• Tydeliggjøre at fokuset for trenerne må være hovedmålsettingene som er å skape trivsel, trygghet, tilhørighet og fotballglede. «Se ALLE» ved å gi positiv oppmerksomhet til alle. Vise interesse for alle. Få alle til å føle seg betydningsfulle.
ALLE barn er like viktige og verdifulle !!
Grunnmuren (det gode miljøet), skal bygges !!


3. OPPFØLGING AV NYE ÅRSKULL I OPPSTARTSÅR

• Rekrutteringsansvarlig tar et møte med trenere/lagledere/sosialansvarlige etter oppstartstrening for å gå gjennom/forsterke /informere om oppgaver ved det å håndtere et lag. Der kan det gis gode råd og tips om ting de kan være usikre på.
• Rekrutteringsansvarlig vil være med på alle treningene til 6-åringene på høsten. Trenerne vil gradvis få mer ansvar for gjennomføringen av treningene for hver trening, under veiledning av rekrutteringsansvarlig.
• Grasrottrenerkurs vil bli gjennomført i slutten av september/starten av oktober. Alle trenere vil bli automatisk påmeldt.
• Mini-Tine vil bli arrangert medio september. Alle trenere vil bli spurt om å bidra som instruktører eller hjelpe til med arrangementet.


ANDRE MÅLSETTINGER I OIL FOTBALL

• OIL Fotball ønsker å være en integreringsarena der barn og voksne med en annen kulturell bakgrunn kan knytte nye kontakter og bekjentskaper som kan føre vennskap.
• OIL Fotball ønsker å gi et likeverdig tilbud til alle uavhengig av funksjonsevne, kulturell bakgrunn, etnisitet og betalingsevne.
• OIL Fotball ønsker å rekruttere minst 50 % av 6-åringene (gutter og jenter) hvert år, til å starte med fotball.
• OIL Fotball skal ha en egen rekrutteringsansvarlig som er registrert i FIKS. Rekrutteringsansvarlig skal kjenne til klubbens visjoner, verdier og målsettinger i barnefotballen og være en god ambassadør for klubben.

